निगम के नलों से पानी के साथ निकल रहे कीड़े
गंदी नालियों के बीच से होकर गुजरे पुराने और जर्जर पाइप लाइन के भरोसे नगर निगम शहर के लगभग 14 हजार नल कनेक्शनधारियों को बीमारी परोस रही है। करोड़ों खर्च होने के बाद भी शहरवासियों को कीड़ायुक्त और बदबूदार पानी की सप्लाई हो रहा है। शुक्रवार को स्थानीय फौजदार व नायक बाड़ा में ऐसा ही एक मामला सामने आया, जिसमें वार्डवासियों को निगम के नलों से पानी के साथ कीड़े मिले। इससे आक्रोशित मोहल्लेवासियों ने निगम के खिलाफ आंदोलन करने की चेतावनी दी है।
करोड़ों रुपए मेंटेनेंस में फूंकने के बाद भी शहरवासियों को साफ पानी नहीं मिल पा रहा हैं। सार्वजनिक नलों से लेकर घरेलू नलों में कभी कीड़ा निकलने तो कभी दुर्गंध की शिकायतें आ रही है। इसका विपरीत असर लोगों के स्वास्थ्य पर पड़ रहा है। वार्डवासी प्रदूषित पानी के इस्तेमाल से पेट संबंधी बीमारियों का शिकार बनकर जिला अस्पताल का चक्कर लगाने के लिए मजबूर हैं। लेकिन इसके बाद भी नगर निगम नगरवासियों को राहत देने के लिए कोई पहल नहीं कर रही। यह स्थिति उस शहर की हैं, जहां पीलिया और डेंगू जैसी - शेष पेज 14 पर
खतरनाक संक्रामक बीमारियों के फैलने के बाद युद्ध स्तर पर नलों और टंकियों को साफ सुथरा करने के साथ -साथ सौ फीसदी स्वच्छ पानी सप्लाई करने के दावे किए गए थे। इन दावों की पोल शुक्रवार को उस समय खुलती नजर आई, जब चांदनी चौक क्षेत्र के फौजदार पारा और दारोगापारा के समीप नायक बाड़ा की सार्वजनिक नलों से पानी के साथ-साथ कीड़ा भी निकलने लगा। एक साथ दो-दो मोहल्ले में कीड़े निकलने के बाद स्थानीय रहवासी सकते में आ गए थे। लोग इतने खौफजदा थे कि वे उक्त नल का पानी पीने के बजाय दूसरे साधनों से पानी इस्तेमाल करते नजर आए। बताया जाता हैं कि इन इलाकों में पानी सप्लाई होने वाले पाइप लाइन को नालियों के बीच से बिछाया गई हैं, जिसके चलते आए दिन इस तरह की समस्या सामने आती रहती हैं। कई बार लोगों द्वारा पुराने पाइप को बदलने की मांग की जा चुकी हैं, मगर न तो अब तक पाइप बदल पाया हैं और न ही प्रदूषित पानी की सप्लाई रूक पा रही हैं। खास बात तो यह हैं कि इस मामले को लेकर कई दफे जल प्रभारी के अलावा निगम के आला अधिकारियों को भी सूचना दी गई, मगर उदासीनता बरतने में आगे रहने वाले निगम अमला के कानों में जूं भी नहीं रेंगी। कोई भी अधिकारी मामले की तह तक जाने मौके पर पहुंचाना जरूरी नहीं समझा। यह पहली बार नहीं हैं जब इस तरह से अधिकारियों ने लापरवाही दिखाई हो, बल्कि इससे पहले भी शिकायत होने के बाद भी उन्होंने लोगों को राहत दिलाने के लिए कोई कदम उठाने में दिलचस्पी नहीं दिखाई हैं। यही वजह हैं कि लोग अन्य कोई व्यवस्था नहीं होने से मजबूरन कीड़ेयुक्त पानी का इस्तेमाल करते हुए अपने स्वास्थ्य से समझौता करने में लगे हुए हैं।
बाक्स
15 दिन पहले ही हुई थी टंकियों की सफाई
जिन मोहल्लों के सार्वजनिक नलों से पानी के साथ कीड़े निकलने की समस्या सामने आई हैं, उन मोहल्लों को पानी की सप्लाई करने वाले टंकियों की सफाई 15 दिन पहले ही करने का दावा निगम कर रहा है। लेकिन उसके बाद भी पानी का प्रदूषित होना कहीं न कहीं मेंटनेंस में बरती गई लापरवाही को ही उजागर करता हैं। मौजूदा समय में टंकियों की संख्या 18 हैं, जिसमें से 6 टंकियों को ब्लीचिंग पाउडर के साथ सफाई करने की बात कही जा रही हैं।
बाक्स
नलों से निकला खतरनाक कीड़ा जोंक
नलों से पानी के साथ निकला कीड़ा कोई साधारण कीड़ा नहीं बल्कि खतरनाक माने जाने वाला जलचर जोंक था, जो शरीर में चिपकने के बाद खून पीकर ही शरीर से अलग होता हैं। ऐसे में अगर कोई इसे पानी के साथ भूलवश निगल ले तो उसकी क्या स्थिति होती होगी अंदाजा लगाया जा सकता हैं।
बाक्स
इन क्षेत्रों के टंकियों की सफाई का दावा
चक्रधनगर
विनोबानगर
नटवर स्कूल समीप काला-टंकी
लाल टंकी
अतरमुड़ा
ट्रांसपोर्ट नगर
जल व्यवस्था पर डाले नजर
** 14 हजार नल कनेक्शनधारी हैं नगर में
**1लाख 80 हजार लीटर पानी की होती हैं प्रतिदिन सप्लाई
** 18 पानी टंकियों से होती हैं पानी की सप्लाई
** प्लेसमेंट के 78 कर्मचारी करते हैं मेंटनेंस
** सौ किलोमीटर से भी अधिक हैं पाइप लाइन की लंबाई
** चार महीनों में की जानी है सफाई
** 15 दिन पहले ही 6 टंकियों को सफाई किया जा चुका हैं
** 50 फीसदी पाइप हो चुकी हैं जर्जर
आए दिन यही समस्याएं
निगम के नल से निकला कीड़ा युक्त पानी। कचरे के ढेर के बगल में नल।
भास्कर
एक्सक्लूसिव
संबंधित विभाग को सूचना दे दी गई थी
नायक बाड़ा मोहल्ले में मुझे भी लोगों ने नलों से पानी के साथ कीड़ा निकलने की शिकायत की थी। चूंकि मेरा विभाग नहीं हैं, इसलिए संबंधित विभाग को इस संबंध में सूचना दे दी गई थी। जी. ईश्वर राव, स्वास्थ्य अधिकारी, नगर निगम
टंकियों को अभी-अभी साफ किया गया है
जिन -जिन इलाकों में कीड़ा निकलने और बदबूदार पानी निकलने की शिकायते आ रही हैं, उन क्षेत्रों में टंकियों को अभी-अभी साफ किया गया हैं, हो सकता हैं कि कोई कचरा नलों में फंस गया हो, जो पानी के जरिये बाहर निकल रहा हैं। वह कीड़ा नहीं हो सकता। टिल्लू शर्मा, जल प्रभारी नगर निगम
सफाई के लिए जवाबदारों पर होनी चाहिए कार्रवाई
साफ पानी सप्लाई करने की जवाबदारी जल प्रभारी की हैं। पानी से कीड़ा निकलने के मामले में जिम्मेदार अधिकारी के उपर कड़ी कार्रवाई होनी चाहिए, अगर कार्रवाई नहीं होती हैं तो हमलोगों धरना प्रदर्शन करेंगे। जयंत ठेठवार, पूर्व नेता प्रतिपक्ष नगर निगम
स्थानीय फौजदार पारा निवासी अन्नु बेगम ने बताया कि नलों के पानी से कीड़े निकलने से लेकर बदबू आने की समस्याएं आए दिन होती रहती हैं। इस संबंध में कई दफे शिकायत भी जा चुकी हैं, मगर इस दिशा में कोई कदम नहीं उठाया जाता। लिहाजा मजबूरन उन्हें प्रदूषित पानी पीना पड़ता हैं। इसी तरह जुबीन बेगम भी बताती हैं कि प्रदूषित पानी के इस्तेमाल के चलते अक्सर उनके मोहल्ले में लोग पेट की बीमारियों से पीड़ित होते हैं। बावजूद उसके स्थिति में कोई सुधार नहीं आता। अब तो यह उनकी दिनचर्या में भी शामिल हो चुका हैं। स्थानीय वाशिंदों का साफतौर से कहना हैं कि गंदे नालियों के बीच से होकर गुजरे पाइप लाइन काफी जर्जर हो चुकी हैं, जिन्हें बदलने की फुर्सत निगम के पास नहीं हैं।
hin_Deva hin_Deva hin_Deva hin_Deva hne_Deva hin_Deva hin_Deva hne_Deva hin_Deva hin_Deva hne_Deva hin_Deva san_Deva awa_Deva hin_Deva awa_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva